


KĖDAINIŲ RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS SKLYPO KĖDAINIŲ M., JANUŠAVOS G. 83, KADASTRO DUOMENŲ IŠBRAUKIMO, ŽEMĖS SKLYPO IŠFORMAVIMO IR KĖDAINIŲ RAJONO SAVIVALDYBĖS PATIKĖJIMO  TEISĖS Į ŠĮ ŽEMĖS SKLYPĄ IŠREGISTRAVIMO NEKILNOJAMOJO TURTO REGISTRE

[bookmark: _GoBack]2024 m. birželio 28 d. Nr. TS- 256        
Kėdainiai


              Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Lietuvos Respublikos Vyriausybės 2002 m. balandžio 15 d. nutarimo Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“ 9.1 papunkčiu, atsižvelgdama į Kauno apskrities viršininko administracijos 1997 m. lapkričio 11 d. įsakymą Nr. 06-3592 „Dėl žemės paėmimo visuomenės poreikiams“, Kėdainių rajono savivaldybės taryba n u s p r e n d ž i a:
	1. Teikti valstybės įmonės Registrų centro Turto registrų tvarkymo tarnybos Nekilnojamojo turto kadastro departamentui išbraukti valstybei nuosavybės teise priklausančio ir Kėdainių rajono savivaldybės patikėjimo teise valdomo 0,2690 ha žemės sklypo (registro Nr. 53/10546, kadastro Nr. 5333/0027:287, unikalus Nr. 5333-0028-0079), esančio Kėdainių m., Janušavos g. 83, kadastro duomenis ir išformuoti žemės sklypą.
	2. Pavesti Kėdainių rajono savivaldybės merui kreiptis į VĮ Registrų centrą ir pateikti prašymą išregistruoti suformuotą žemės sklypą ir Kėdainių rajono savivaldybės patikėjimo teisę į šį žemės sklypą.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras	                                                                                     Valentinas Tamulis								

